– Առաջին հանրապետության պետաիրավական համակարգի ողջ պատմությունն իր մանրամասնություններով հետազոտել եմ և արդյունքում ունեմ հրատարկված երեք մենագրական աշխատություններ: Չէի ուզենա արդեն կատարած աշխատանքիս որևէ հատվածը ներկայացնել: Իմ կարծիքով, հրապարակումների մեծագույն մասն ուներ նկարագրական-փաստագրական բնույթ: Ես այսօր կուզենայի անդրադառնալ 20-րդ դարասկզբին հիմնադրված հայոց պետականության նախադրյալներին, այսինք՝ այն հիմքերին, որոնք պայմանավորեցին ազգային պետության հիմնադրումն ու կայացումը: Այս կապակացությամբ մտորումներն առաջ եկան դեռևս անցած աշնանը՝ հանրային քննարկման առարկա դարձած պատմության հազարամյա գործընթացում Հայ Առաքելական սուրբ եկեղեցու դերակատարության ու եկեղեցաշինության հարցերի շուրջ հրապարակային մեկնաբանությունների կապակցությամբ: Դրանք մեկնաբանություններ էին, որոնցում ամեն ինչ չափվում ու հաշվարկվում էր փողով: